recursal/SuperWikiNEXT-32B huggingface dataset:
**מארט סנדר** (באסטונית: **Mart Sander**; נולד ב-10 באוגוסט 1967) הוא מוזיקאי ומנחה טלוויזיה אסטוני.

ביוגרפיה
--------

סנדר נולד בטאלין ובנעוריו למד נגינה בכינור וניצוח מוזיקלי.

בגיל שמונה עשרה החל לשיר במקהלה של האופרה הלאומית של אסטוניה ובגיל תשע עשרה זכה בתחרות כישרונות במוסקבה, הוא ביצע עם המקהלה שלו סיבוב הופעות ברחבי ברית המועצות ומדינות נוספות באירופה.

הוא סיים תואר במוזיקולוגיה באוניברסיטת טאלין, הוא גם סיים תואר שני בבימוי קולנוע וטלוויזיה בבית ספר הבלטי לקולנוע ומדיה (Baltic Film and Media School).

ב-1991 היה בתפקיד הראשי בסרט המוזיקלי הפיני "Iskelmäprinssi" לצד פירקו מאנולה.

ב-1993 לאחר שהזמרת יאניקה סילאמה נבחרה לייצג את אסטוניה בפעם הראשונה באירוויזיון הוא הנחה את האירוע לבחירת השיר אותו תבצע בתחרות, ב-1999 הגיש את תוצאות הניקוד של אסטוניה באירוויזיון.

ב-1993 שיחק בסרט האמריקאי "Candles in the Dark" על נערה אמריקאית העוברת לגור באסטוניה.

מ-2006 ועד 2011 הנחה את הגרסה האסטונית של "רוקדים עם כוכבים".

ב-1998 שיחק בסרט "Kallis härra Q".

ב-2007 ביים את הסרט בו גם שיחק "Berlin 1945 - Musik Unter Bomben", סרט מוזיקלי בן התנגנו שירים שהיו פופולריים במהלך הרייך השלישי.

קישורים חיצוניים
----------------

ויקישיתוף מדיה וקבצים בנושא **מארט סנדר** בוויקישיתוף
* מארט סנדר, ברשת החברתית פייסבוק
* מארט סנדר, במסד הנתונים הקולנועיים IMDb (באנגלית)
* מארט סנדר, באתר MusicBrainz (באנגלית)
* מארט סנדר, באתר Discogs (באנגלית)
* Tere tulemast - Mart Sanderi kodulehele, www.martsander.com
* OKIA, Mart Sander – Estonian National Opera (באנגלית) (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5150 6758
* LCCN: nr2007002686
* MusicBrainz: e96656b7-9767-4a26-9f13-72b786ff6b01
* VIAF: 44265274
* WorldCat: lccn-nr2007002686

 |
**מיסטצינה קטנה** (שם מדעי: *Mystacina tuberculata*) היא מין של עטלף חרקים ממשפחת המיסטציניים האנדמית לניו זילנד.

עטלף קטן זה מגיע לאורך 6–7 ס"מ ולמוטת כנפיים של 28–30 ס"מ. משקל הבוגר מגיע ל-10–22 גרם. הם חומים ובעלי ראשים קטנים עם אוזניים זקורות ובעלי לסת מלאה שיניים חדות. עטלפים אלה יודעים לא רק לעוף אלא גם להתהלך מהר על הקרקע והם בין העטלפים היחידים המרגישים נוח להלך באופן קבוע.

אלו עטלפים החיים בשני האיים של ניו זילנד ביערות גבוהים. הם עפים כל לילה כמה קילומטרים כדי לחפש מזון ובשונה מעטלפים אחרים הם ניזונים יחדיו. העטלפים יכולים לחפש על קרקע היער כל חרק אכיל אותו הם טורפים במהירות או שהם עטים על החרק מלמעלה. הם ניזוני מעשים, חיפושיות, זבובים ויצורים קטנים נוספים ואפילו על חרקים גדולים כמו חגבי הווטה הגדולים (אנ'). בנוסף הם מחפשים פרחים, צוף, פירות ואבקה מפרחי ופירות קרקע.

עטלפים אלה נמצאים בסכנת הכחדה.

תת-מינים
--------

למיסטצינה יש 3 תת-מינים:

* M. t. tuberculata
* M. t. auporica
* M. t. rhyacobia

קישורים חיצוניים
----------------

ויקישיתוף מדיה וקבצים בנושא **מיסטצינה קטנה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

הערות שוליים
------------

1. ↑  מיסטצינה קטנה באתר הרשימה האדומה של IUCN
**ויליאם גמל קוקריין** (באנגלית: **William Gemmell Cochran**; ‏15 ביולי 1909 - 29 במרץ 1980) היה סטטיסטיקאי סקוטי-אמריקאי, הידוע בזכות מחקריו בתכנון ניסויים, שיטות דגימה, ומחקרים יישומיים רבים.

ביוגרפיה
--------

קוקריין נולד למשפחה מהמעמד הבינוני הנמוך בעיירה ראתרגלן(אנ') בסקוטלנד. בבית הספר הצטיין בלימודים, וכך זכה במלגות ללימודים באוניברסיטת גלאזגו, תחילה ללימודי תואר ראשון, ולאחר מכן למד לתואר שני במתמטיקה בהדרכת ג'ון וישארט. אף על פי שלא השיג תואר דוקטור, התקבל לעבודה בתחנת המחקר החקלאי ברותהאמסטד, בהמלצתו של פרנק ייטס. במהלך שהותו בתחנת המחקר בין השנים 1934 ל-1939 למד אצל רונלד פישר שנתן הרצאות בסטטיסטיקה לחוקרים, ועסק במחקר יישומי, עם דגש על תכנון ניסויים. ב-1939 עבר לארצות הברית, שם עסק בהוראה ומחקר במספר אוניברסיטאות: איובה סטייט, פרינסטון, המכון לסטטיסטיקה של צפון קרוליינה ואוניברסיטת ג'ונס הופקינס. ב-1957 עבר לאוניברסיטת הרווארד, שם התבקש להקים מחלקה חדשה לסטטיסטיקה. הוא נשאר שם עד פרישתו לגמלאות בשנת 1976. קוקריין נפטר ב-1980, מספר חודשים לפני יום הולדתו ה-70.

עבודתו המדעית
-------------

במהלך הקריירה שלו שיתף פעולה עם סטטיסטיקאים רבים, וביניהם פרנק ייטס, פרדריק מוסטלר, סם וילקס, וגרטרוד מרי קוקס. קוקריין וקוקס כתבו יחד ספר רב השפעה על תכנון ניסויים. ספר רב השפעה נוסף שכתב קוקריין עוסק בשיטות דגימה. בין היתר, הוא היה מעורב במחקרים אודות ההתנהגות המינית האנושית בצוותא עם אלפרד קינסי, השפעת הקרינה על ניצולי הירושימה, חיפוש החיסון למחלת הפוליו, ניתוחים לטיפול באולקוס. ביחד עם חוקרים נוספים עסק בהשפעת העישון על בריאות הציבור. מחקרים אלה הובילו להכרה כי עישון הוא גורם סיכון משמעותי למחלת סרטן הריאות. אף על פי שלא היה דוקטור, הוא היה מדריך הדוקטורט של יותר מ-40 סטטיסטיקאים, הידוע שבהם הוא דונלד רובין. קוקריין פיתח מספר שיטות סטטיסטיות הנקראות על שמו. הידועה שבהן היא מבחן קוקראן-מנטל-הנזל.

הכרה ופרסים
-----------

קוקריין נבחר לעמית האיגוד האמריקני לסטטיסטיקה והחברה המלכותית לסטטיסטיקה. ב-1936 זכה במדליית הארד על שם גאי, וב-1967 זכה במדליה על שם וילקס. הוא היה נשיא המכון לסטטיסטיקה מתמטית, נשיא האיגוד האמריקני לסטטיסטיקה ונשיא האגודה הבינלאומית לביומטריקה. הוא קיבל תוארי דוקטור כבוד מאוניברסיטת גלאזגו ואוניברסיטת ג'ונס הופקינס.

קישורים חיצוניים
----------------

* ויליאם קוקריין, באתר פרויקט הגנאלוגיה במתמטיקה
* ויליאם קוקריין, באתר MacTutor (באנגלית)
* William G. Cochran (1909–1980), AMSTAT News, September 22, 2016
* William Gemmell Cochran, J J O'Connor and E F Robertson, MacTutor History of Mathematics archive
* William Gemmell Cochran, The Mathematics Genealogy Project
* ויליאם קוקריין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293366405171
* BIBSYS: 90061453
* BnF: cb12305050q (data)
* CiNii: DA00208238
* GND: 123135176
* ISNI: 0000 0001 1479 7207
* LCCN: n80044520
* LNB: 000049351
* MGP: 25897
* NDL: 00436228
* NKC: vse2006344654
* NLA: 35029266
* NLK: KAC2018N7823
* NSK: 000695386
* NTA: 068271999
* SELIBR: 181729
* SNAC: w6q25jk5
* SUDOC: 031925332
* Trove: 802507
* VIAF: 108174534
* WorldCat: lccn-n80044520

 |
פסץ' דה גראסיה – מראה מגג קאזה מילה
קאזה באליו וקאזה אמטלר
**פסץ' דה גראסיה** (בקטלאנית: **Passeig de Gràcia**; בספרדית: **Paseo de Gracia**) היא אחת השדרות המרכזית בברצלונה, וגם אחד מאזורי העסקים ומרכזי הקניות החשובים בעיר. בשדרה מספר אתרי אדריכלות מהידועים בעיר. השדרה ממוקמת בחלקו המרכזי של האישמפלה, ומשתרעת מכיכר קטלוניה עד לרחוב קרר גראן דה גראסיה (Carrer Gran de Gràcia). במונחים של קנייה או השכרת נדל"ן בשדרה, פסץ' דה גראסיה נחשב כיום לרחוב היקר ביותר בברצלונה ובספרד בכלל, אף יותר מרחוב סראנו (Calle Serrano) במדריד.

היסטוריה
--------

השדרה, שנודעה בשמה הקודם כ-קאמי דה חסוס ("רחוב ישו"), הייתה נתיב מוקף גנים שחיבר בין ברצלונה לגראסיה (אז עדיין עיירה קטנה ונפרדת), עד לתוכנית העיור בשנת 1821 שהוצעה על ידי מועצת העיר הליברלית ובראשה ראמון פלאנה. לאחר סופה של הממשלה הליברלית ועם חזרתו של האבסולוטיזם בשנת 1824 התוכנית קמה לתחייה מחדש על ידי גנרל חוסה ברנלדו דה קירוס, המרקיז של קאמפו סגרדו. השדרה החדשה הייתה ברוחב 42 מטר, ובשנת 1827 שימשה כמקום המועדף של האריסטוקרטים להפגין את כישורי הרכיבה שלהם ולהציג את הכרכרות שלהם, דבר שנמשך לאורך כל המאה ה-19. 

בשנת 1906 תוכננו הספסלים המקושטים ומנורות הצד המפורסמות. בתקופה ההיא השדרה כבר הייתה הרחוב האופנתי הידוע ביותר בברצלונה, עם בניינים שתוכננו בסגנון המודרניסטה על ידי אדריכלים מוכרים כגון אנטוני גאודי, ג'וסף פואיג' אי קאדפלך ועוד. 

הממשלה של ארץ הבסקים הייתה ממוקמת בפסץ' דה גראסיה 60 במהלך מלחמת האזרחים בספרד. המשורר הקטלוני סלוודור אספריו התגורר בקאזה פוסטר (פסץ' דה גראסיה 132).

מבנים ידועים
------------

בשדרה מספר מבנים ידועים בהם:

* קאזה אמטלר - תוכנן על ידי ג'וזף פו אי קדפאל (Josep Puig i Cadafalch בשנים 1890-1900).
* קאזה באליו - תוכנן על ידי אנטוני גאודי (1904-1906).
* קאזה ליאו מוררה - תוכנן על ידי ליואיס דומנק אי מונטנר (1902-1906).
* קאזה מילה - תוכנן על ידי אנטוני גאודי (1905-1910).
* פלאו רוברט - תוכנן על ידי האדריכלים הנרי גרנדפיאר וחואן מרטורל אי מונטלס (1903).

ראו גם
------

* תכנון עירוני של ברצלונה

קישורים חיצוניים
----------------

ויקישיתוף מדיה וקבצים בנושא **פסץ' דה גראסיה** בוויקישיתוף
* מבט וירטואלי על השדרה

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529587605171
* LCCN: sh85098432
* VIAF: 54145602530501361957
* WorldCat (עם VIAF): 54145602530501361957

 |
**ויליאם קרפנטר** (באנגלית: **William Carpenter**‏: 1818 – 1899) היה אמן צבעי מים. הוא נדד במשך שש או שבע שנים בשנות ה-50 של המאה ה-19 וצייר סצנות של הודו, אנשיה ונופיה. מוזיאון ויקטוריה ואלברט קנה למעלה מ-280 מציוריו.

ביוגרפיה
--------

### ראשית חייו

ויליאם קרפנטר נולד בערך בשנת 1818. הוא היה בנם הבכור של ויליאם הוקהם קרפנטר ואשתו, מרגרט שרה קרפנטר. אביו היה אוצר במוזיאון הבריטי ואמו הייתה אמנית דיוקנאות ידועה. ויליאם נכנס לבתי הספר של האקדמיה המלכותית בשנת 1835. בתחילה הוא צייר בצבעי שמן אך מהר מאוד החל לצייר בצבעי מים.

### הודו

ויליאם נסע אחרי אחיו, פרסי קרפנטר, בתחילת שנות ה-50 וצייר בהודו במשך כמה שנים. קרפנטר לא ניהל יומן, אולם האוסף הגדול של ציוריו בצבעי מים מתוארכים ומאפשר לשחזר את מסעו. הוא נסע דרך מצרים והגיע לבומביי ביוני 1850. כמעט מיד הוא נסע לפונה שם גם אחרים נמלטו מהחום. עד שחזר לבומביי בדצמבר בערך, הוא צייר בית ספר בארמון מרתה הישן ונופים של ארמון שניוואר. הוא ראה את כניסת השנה החדשה בעת ביקור באי סלסט, לאחר שבילה את חג המולד בציור בזיליקה בבנדרה.ציוריו כללו נוף של כביש שנבנה באותה העת כדי לחבר את האי סלסט ליבשת.

קרפנטר צייר נופים ודיוקנאות של שליטים מקומיים. הוא ערך מסעות שנתיים לקשמיר בשנים 1853, 1854 ו-1855. 

הוא צייר את מקדש הזהב של אמריצר בשנת 1854. הוא נסע דרך פנג'אב, אפגניסטן ולאחר מכן לרג'סטאן לפני שחזר לאנגליה ב-1857. ציור חשוב שאיתו חזר היה דיוקנו של הנסיך פכר-אוד דין מירזה, שהיה בנו הבכור של בהדור שאה השני, אותו השלים בפברואר 1856. הנסיך מת חמישה חודשים מאוחר יותר, ביולי 1856.

### אנגליה

לאחר שובו הצליח קרפנטר למכור את ציוריו כבסיס לסיפורים לעיתון Illustrated London News. מאוחר יותר נסע קרפנטר לבוסטון, מסצ'וסטס והיה שם ב-1866, אך לא ידוע כמה זמן בילה באמריקה.

קרפנטר הציג תערוכת יחיד במוזיאון דרום קנזינגטון בשנת 1881 שכללה 275 ציורים. לאחר התערוכה כל הציורים נרכשו על ידי מוזיאון ויקטוריה ואלברט החדש. במוזיאון עדיין יש עשרות מציוריו המתעדים את הודו בשנות ה-50 ולפחות ציור אחד נוסף שהוא קנה ב-1884 שעדיין הודו היא הנושא.

הוא מת כרווק בלונדון ב-1899.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ויליאם קרפנטר** בוויקישיתוף

הערות שוליים
------------

1. ↑  Indian Life and Landscapes by Western Artists
2. ↑  Victoria and Albert Museum, View eastwards from the steps behind Mount Mary Church, Bandra, Bombay | Carpenter, William | V&A Explore The Collections, Victoria and Albert Museum: Explore the Collections (באנגלית)
3. ↑  Victoria and Albert Museum, The Golden Temple at Amritsar | Carpenter, William | V&A Explore The Collections, Victoria and Albert Museum: Explore the Collections (באנגלית)
4. ↑  Victoria and Albert Museum, Prince Fakhr-ud Din Mirza | Carpenter, William | V&A Explore The Collections, Victoria and Albert Museum: Explore the Collections (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 137354231
* ISNI: 0000 0001 1679 6603
* LCCN: n97089724
* RKD: 15517
* SNAC: w6nk3mqk
* ULAN: 500011499
* VIAF: 81556571
* WorldCat: lccn-n97089724

 |
פירוש נוסף ערך זה עוסק בפוליטיקאי אמריקאי. אם התכוונתם לאסטרונאוט אמריקאי, ראו מייקל קולינס (אסטרונאוט), למנהיג אירי ראו מייקל קולינס.

**מייקל אלן קולינס הבן** (באנגלית: **.Michael Allen Collins Jr**; נולד ב-2 ביולי 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס העשירי של מדינת ג'ורג'יה. קולינס, חבר המפלגה הרפובליקנית, מייצג מחוז החולש על שטחים נרחבים בצפון-מזרח ג'ורג'יה בין אטלנטה לאוגוסטה.

ביוגרפיה
--------

קולינס נולד בג'קסון השוכנת במרכז מדינת ג'ורג'יה. הוא סיים את לימודיו הגבוהים באוניברסיטת המדינה של ג'ורג'יה עם תואר ראשון במנהל עסקים. טרם כניסתו לפוליטיקה ניהל מספר עסקים בהם חברת הובלת מטענים. בבחירות 2014 התמודד לראשונה אל בית הנבחרים של ארצות הברית במחוז הקונגרס העשירי של ג'ורג'יה, כאשר נציג המחוז המכהן פול בראון (אנ') פרש מהחיים הפוליטיים. בבחירות המקדימות של המפלגה הרפובליקנית סיים קולינס במקום השני אחרי ג'ודי הייס, והעפיל לסיבוב השני, בו הפסיד קולינס להייס.

לאחר שהייס הודיע כי לא יתמודד מחדש לבית הנבחרים האמריקאי בבחירות 2022, הכריז קולינס על מועמדותו לקונגרס. בבחירות המקדימות העפילו קולינס ו-ורנון ג'ונס לסיבוב המכריע, בו גבר קולינס על ג'ונס ב-21 ביוני 2022. ביום הבחירות הכלליות ניצח קולינס את טביתה ג'ונסון-גרין, מועמדת המפלגה הדמוקרטית.

קולינס הושבע לתפקידו בראשית ינואר 2023, עם התכנסות הקונגרס ה-118 של ארצות הברית. לאחר היבחרו משך קולינס תשומת לב לאומית על ששכר את ברנדון פיליפס כראש הסגל שלו. פיליפס נעצר בנובמבר 2022 באשמת צער בעלי חיים בגין בעיטה בכלב, ובעבר היה מעורב בשני אירועים פליליים הכוללים הודאה בהסגת גבול ובתקיפה של אדם אחר ב-2008 תוך שהוא חותך את צמיגי מכוניתו ומשליך מחשב נייד על אישה.

קישורים חיצוניים
----------------

ויקישיתוף מדיה וקבצים בנושא **מייק קולינס** בוויקישיתוף
* אתר האינטרנט הרשמי של מייק קולינס בבית הנבחרים האמריקאי (באנגלית)
* מייק קולינס, ברשת החברתית פייסבוק
* מייק קולינס באתר המדריך הביוגרפי של הקונגרס של ארצות הברית (באנגלית)
* מייק קולינס, ברשת החברתית טוויטר
* מייק קולינס, ברשת החברתית פייסבוק
* מייק קולינס, ברשת החברתית אינסטגרם

הערות שוליים
------------

1. ↑  אמילי קאהן, Georgia Runoff Results for House Races: Ex-Congressman Bob Barr Loses Comeback Bid, באתר Roll Call‏, 22 ביולי 2014 (באנגלית)
2. ↑  דייב ויליאמס, Another Republican running to succeed Jody Hice in Georgia's 10th District, באתר Capitol Beat News Service‏, 8 ביוני 2021 (באנגלית)
3. ↑  טיה מיטשל, Mike Collins wins election in Georgia’s 10th congressional district, באתר The Atlanta Journal-Constitution‏, 9 בנובמבר 2022 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: C001129

 |
"**פסל לתערוכת העשור**" או "**פסל**" הוא כינוייו של פסל שנוצר על ידי הפסל הישראלי יחיאל שמי עבור "תערוכת העשור" בשנת 1958.

הפסל נוצר בשנת 1958 בהזמנת אריה אלחנני ויעקב רכטר כחלק מ"תערוכות העשור". הפסל, שנבנה כמבנה תלת־ממדי מופשט הניצב על שלוש רגלים, נוצר בסטודיו של האמן בכברי והועבר כיחידה אחת לירושלים. בסגנונו הוא מהווה עדות לגיבוש סגנון הפיסול בברזל שבו החל שמי, חבר קבוצת "אופקים חדשים", בשנת 1955. בתחילה נועד הפסל להצבה בחלל הפנימי של הבניין, אולם רכטר החליט לבסוף להעמידו מחוץ לבניין. בנוסף, בעת פתיחת התערוכה הוחלט לא להאיר את הפסל, אולי בעקבות האירועים שסבבו את ציורו של יוסף זריצקי "עצמה" (1958). לאחר התערוכה נשאר הפסל במקומו, שם הוא ניצב גם כיום.

גלריה
-----

* ללא כותרת, 1956עט כדורי על ניירגובה 27.5 ס"מ, רוחב 21.5 ס"מללא כותרת, 1956  
עט כדורי על נייר  
גובה 27.5 ס"מ, רוחב 21.5 ס"מ
* ללא כותרת, 1958עט כדורי על ניירגובה 23.5 ס"מ, רוחב 16.5 ס"מללא כותרת, 1958  
עט כדורי על נייר  
גובה 23.5 ס"מ, רוחב 16.5 ס"מ

הערות שוליים
------------

1. ↑  ראו: סגן כהן, מיכאל, יחיאל שמי, מוזיאון תל אביב לאמנות, 1997, עמ' 30-35.
ז'נרל של דיוויזיה **מוריס בלפורייה** (בצרפתית: **Maurice Balfourier**;‏ 27 באפריל 1852 – 24 ביוני 1933) היה מפקד בכיר בצבא צרפת במלחמת העולם הראשונה.

ביוגרפיה
--------

### תחילת דרכו

בלפורייה נולד ב-27 באפריל 1852 בפריז, ובשנת 1870 הוא התגייס לצבא צרפת ולחם בשורותיו במהלך מלחמת פרוסיה–צרפת. ב-27 בינואר 1871 הוא הוסמך כלוטננט משנה ברגימנט הרגלים ה-51, ובשנים לאחר מכן מילא תפקידי פיקוד ומטה ביחידות שונות. ב-9 ביולי 1893 הוא הועלה לדרגת מיור ומונה למפקד גדוד ברגימנט הרגלים ה-131, וב-3 באפריל 1899 הועלה לדרגת לוטננט קולונל ובאותה שנה שירת כמפקד 3 רגימנטים שונים, ה-69, ה-19 וה-120. ב-30 בדצמבר 1903 הועלה לדרגת קולונל, וב-30 במרץ 1904 מונה למפקד רגימנט הרגלים ה-130. ב-25 באפריל 1906 הוא מונה לראש מטה האזור המבוצר פריז, וב-19 ביוני 1908 הועלה לדרגת ז'נרל של בריגדה. ב-15 ביולי הוא קיבל את הפיקוד על חטיבת הרגלים ה-21 וחטיבת המשנה של אזור ננסי. ב-21 באוקטובר 1911 הוא מונה למפקד האזור המבוצר של טול, וב-31 בינואר 1912 הוא מונה למפקד הדיוויזיה ה-9. ב-26 ביוני אותה שנה הועלה לדרגת ז'נרל של דיוויזיה, וב-1 בנובמבר 1913 מונה למפקד הדיוויזיה ה-11.

### מלחמת העולם הראשונה

 ערך מורחב – **מלחמת העולם הראשונה**  

עם פרוץ מלחמת העולם הראשונה, ב-29 באוגוסט 1914 הוא מונה למפקד הקורפוס ה-20, ופיקד עליו במהלך קרב לורן ובמהלך קרב ורדן והקרב על הסום. ב-17 בספטמבר 1916 הוא מונה למפקד הקורפוס ה-36, ופיקד עליו עד ה-4 במרץ 1917 ולאחר מכן פרש מהצבא.

### אחריתו

בין השנים 1918–1933 הוא היה נשיא האגודה ולנטין אוי המספקת שירותים עולמיים ואנשי דת. בשנת 1927 אגודת des amis de Saint-Cyr et Coëtquidan הוקמה ביוזמתו כיוון שהיה אז נשיא האקדמיה הצבאית סן-סיר. ביולי 1931 הוא קיבל את עיטור הצלב הגדול של לגיון הכבוד, וב-24 ביוני 1933 הוא נפטר בפריז. לאחר מותו העיר פריז קראה שדרה לכבודו ברובע ה-16, שדרת דו ז'נרל-בלפורייה.

קישורים חיצוניים
----------------

ויקישיתוף מדיה וקבצים בנושא **מוריס בלפורייה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb111678207 (data)
* GND: 1037234103
* ISNI: 0000 0000 0096 4273
* The Léonore id LH//98/5 is not valid.
* SUDOC: 140480293
* VIAF: 44292247
* WorldCat: viaf-44292247

 |
**מייקל ט. ו. קרי** (באנגלית: **Michael T. W. Carey**; נולד ב-13 במרץ 1971) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-15 של מדינת אוהיו, מאז נובמבר 2021. קרי, חבר המפלגה הרפובליקנית, נבחר לראשונה אל הקונגרס האמריקאי בבחירות מיוחדות שנערכו בעקבות התפטרותו של סטיב סטייברז. המחוז כולל את החלקים הדרומיים של בירת אוהיו, קולומבוס, וכן קהילות ממערב ומדרום לעיר.

ביוגרפיה
--------

קרי גדל בכפר סבינה (Sabina) שבמחוז קלינטון באוהיו. לאחר שלמד בבית הספר התיכון איסט קלינטון, הוא קיבל תואר אקדמי מסוג "Associate of Arts" בכלכלה מהמכון הצבאי מריון ולאחר מכן תואר ראשון בהיסטוריה מאוניברסיטת המדינה של אוהיו.

בשנים 1989–1999 שירת קרי במשמר הלאומי של צבא ארצות הברית. כסטודנט בקולג' עבד כעוזר של מרל גרייס קרנס, חברת הסנאט המדינתי של אוהיו. לאחר מכן עבד כסגן נשיא לענייני ממשל ב-"American Consolidated Natural Resources", חברת פחם אמריקאית. בעבר הוסיף להיות יושב ראש מועצת המנהלים של איגוד הפחם באוהיו. במהלך הבחירות לנשיאות ארצות הברית 2004 ובאלו שאחריהן, פיתח קרי תעמולה שלילית נגד מועמדי המפלגה הדמוקרטית ג'ון קרי וברק אובמה.

בשנת 2021 קרי היה מועמד המפלגה הרפובליקנית בבחירות המיוחדות אל בית הנבחרים של ארצות הברית שנערכו במחוז הקונגרס ה-15 של אוהיו. במהלך מסע הבחירות שלו, קרי זכה לתמיכה מצד נשיא ארצות הברית לשעבר דונלד טראמפ וסגנו מייק פנס. קרי הוא חבר קרוב של קורי לבנדובסקי, מנהל מטה הבחירות של טראמפ במהלך הבחירות לנשיאות ארצות הברית 2016. לפי דיווחים שונים, לבנדובסקי סייע לקרי בהבטחת תמיכתו של טראמפ. קרי מיקד את מסע הבחירות שלו סביב תמיכתו של טראמפ.

בבחירות המקדימות קיבל קרי את מרב התרומות הכספיות מבין 11 המתמודדים בפריימריז, כולל מתורמים מחוץ לאוהיו ואישים בתעשיות הפחם והכרייה. המירוץ תואר על ידי פרשנים פוליטיים ועיתונאים כמבחן להשפעתו של טראמפ על הפוליטיקה הרפובליקנית. קרי ניצח בבחירות המיוחדות ב-2 בנובמבר, והושבע לתפקידו כיומיים לאחר מכן.

קישורים חיצוניים
----------------

ויקישיתוף מדיה וקבצים בנושא **מייק קרי** בוויקישיתוף
* אתר האינטרנט הרשמי של מייק קרי בבית הנבחרים האמריקאי (באנגלית)
* מייק קרי באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Know your candidates Republican Primary for OH-15: Mike Carey, באתר Circleville Herald‏, 8 ביולי 2021 (באנגלית)
2. ↑  גארי הפנברגר, Congressional candidate Mike Carey on growing up in Clinton County, באתר wnewsj.com‏, 14 בספטמבר 2021 (באנגלית)
3. ↑  ג'קי קוסיניץ', Trump Pick in Ohio Slammed as ‘Swampiest Swamp Creature’, באתר דיילי ביסט, 9 ביולי 2021 (באנגלית)
4. ↑  דארן סמואלסון, Coal lobbyist mines anti-green vibe, באתר פוליטיקו, 28 ביוני 2021 (באנגלית)
5. ↑  לורה בישוף, Trump ally stumps for Mike Carey in 15th Congressional District race, באתר The Columbus Dispatch‏, 1 ביוני 2021 (באנגלית)
6. 1 2  ג'וש דוזי, Next test of Trump’s influence on the Republican Party: A crowded GOP primary fight for an Ohio House seat, באתר וושינגטון פוסט, 2 באוגוסט 2021 (באנגלית)
7. ↑  היילי בימילר, Trump-backed coal lobbyist Mike Carey leads fundraising in 15th Congressional District, באתר The Columbus Dispatch‏, 23 ביולי 2021 (באנגלית)
8. ↑  דן מריקה ומייקל וורן, Trump faces another primary test in Ohio House race, באתר CNN‏, 30 ביולי 2021 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: C001126

 |
עמודים 17b ו-18a מתוך פסלטר רמסי.
**פסלטר רמסי** או **פסלטר רמזי** (באנגלית: **Ramsey Psalter**) הוא כתב יד מאויר, של ספר תהילים שנכתב במאה ה-10. כתב היד הוא ספר תפילה נוצרי מסוג פסלטר המכיל את כל ספר התהילים, וכן תפילות נוספות. כתב היד נכתב, ככל הנראה, בין השנים 980 - 1000.

על פי סיגנונו, כתב היד נכתב בוינצ'סטר שבאנגליה וככל הנראה הוזמן על ידי מנזר רמסי - מנזר בנדיקטיני בעיר רמסי (ייתכן שעבור ראש המנזר אוסוולד מווסטר), וזאת מאחר שההקדשה של כתב היד היא לבנדיקטוס הקדוש, ובמהלך המאה העשירית מסדר רמסי היה המסדר היחיד באנגליה המוקדש לקדוש נוצרי זה.

האיורים בכתב היד הושפעו מאיורים אירופאים של התקופה, ובעיקר מסגנון האיורים המופיע בפסלטר אוטרכט, עם שימוש רב בשריגים שהיו נפוצים בעיטורים באותה תקופה. בכתב היד האותיות הראשונות של הפרקים מעוטרות, נוהג המופיע לראשונה בשפה האנגלית בפסלטר זה.

כתב היד היווה מקור השראה לאדוארד ג'ונסטון לעיצוב הקליגרפיה המודרנית של השפה האנגלית.

קישורים חיצוניים
----------------

ויקישיתוף מדיה וקבצים בנושא **פסלטר רמסי** בוויקישיתוף
* פסלטר וינצ'סטר(הקישור אינו פעיל)
* איורים מתוך פסלטר רמסי(הקישור אינו פעיל)
* ההיסטוריה של פסלטר רמסי (אורכב 27.09.2013 בארכיון Wayback Machine)

הערות שוליים
------------

1. ↑  פסלטר רמסי מכונה לעיתים גם **פסלטר וינצ'סטר** אולם יש להבדיל בינו לבין פסלטר וינצ'סטר מהמאה ה-12.
2. ↑  על פי השערה זו, יש לקבוע כי כתב היד נכתב קודם שנת 992, אז מת אוסוולד.
3. ↑  Psalm 109
**פסלי הענק של מֶמנוֹן** הם שני פסלים גדולים מאבן חול, של המלך אמנחותפ השלישי מהמאה ה-14 לפנה"ס. הפסלים מוצבים בנקרופוליס של תבאי מצידו המערבי של הנילוס מול העיר המודרנית לוקסור. הפסלים הוכרזו בשנת 1979 כאתר מורשת עולמית כחלק מהנקרופוליס של תבאי.

שם הפסלים
---------

במיתולוגיה היוונית, ממנון היה גיבור מלחמה ממוצא אתיופי, שהוביל את צבאו מאפריקה כדי לסייע לטרויה הנצורה במלחמת טרויה. ממנון נרצח בסופו של דבר על ידי אכילס. רעידת אדמה שאירעה בשנת 27 לפנה"ס, סדקה את הפסל המזרחי מבין השניים. רוחות הבוקר שנשבו מבעד לסדק השמיעו קול שנשמע כאנחה. היוונים הקדמונים שבאו לבקר את הפסל, ראו בקול זה את האנחה של ממנון. סטראבון ביקר את הפסלים בשנת 20 לפנה"ס וטען ששמע את הקול באופן אישי. המסורת מייחסת לקיסר הרומי ספטימוס סוורוס את תיקון הפסל הסדוק שבעקבותיו האנחה נעלמה.

הפסלים
------

שני הפסלים זהים ומתארים את אמנחותפ השלישי במצב ישיבה, כשידיו מונחות על ברכיו ומבטו מופנה מזרחה לכיוון הנילוס. בבסיס הפסלים ליד רגליו חצובות שתי דמויות, אשתו טיי (Tiy) ואמו מותמאויה (Mutemwiya). על הפנלים הצדדיים בבסיס הפסלים חצובה דמותו של אל הנילוס האפי (Hapy). גובהם של הפסלים 18 מטר, כולל בסיס שגובהו 4 מטר. משקלם המוערך הוא 720 טון. שני הפסלים ניצבים במרחק של 15 מטר האחד מהשני.

הפסלים חצובים מגושי אבן חול קוורציט שנחצב במחצבות שנמצאו ליד קהיר של ימינו. הגושים הועברו דרומה, מרחק של 675 ק"מ.

במקורם, ניצבו הפסלים כשומרים ליד שער הכניסה של מקדש המתים של אמנחותפ השלישי שנבנה בתקופת מלכותו. המקדש שניצב ממערב לפסלים, היה המפואר והגדול מסוגו במצרים, אורכו היה 700 מטר ורוחבו 550 מטר. המקדש עמד צמוד לגדת הנילוס, ויסודותיו נפגעו מההצפות העונתיות של הנילוס. שרידיו שימשו פרעונים אחרים בבניית מקדשי המתים שלהם. מהמקדש נותרו כיום שרידים מעטים. בציורו של הצייר דייוויד רוברטס משנת 1848 רואים את פסלי ממנון מוקפים במים.

גלריה
-----

* פסלי ממנון מוקפים במים. ציור של דייוויד רוברטס משנת 1848פסלי ממנון מוקפים במים. ציור של דייוויד רוברטס משנת 1848
* הפנל בבסיס הפסל, בתבליט השקוע של האפי, מימין פסלה של טיי אשתו של אמנחותפ השלישיהפנל בבסיס הפסל, בתבליט השקוע של האפי, מימין פסלה של טיי אשתו של אמנחותפ השלישי
*

קישורים חיצוניים
----------------

ויקישיתוף מדיה וקבצים בנושא **פסלי הענק של ממנון** בוויקישיתוף
* פסלי הענק של ממנון, באתר אנציקלופדיית ההיסטוריה העולמית (באנגלית)

  

פסלי ממנון על רקע הנוף בגדה המערבית של הנילוס

פסלי ממנון על רקע הנוף בגדה המערבית של הנילוס

| דגל מצריםדגל מצרים סמל אונסק"וסמל אונסק"ו אתרי מורשת עולמית במצרים |
| --- |
| 

|  |
| --- |
| אבו מנה • תבאי העתיקה והנקרופוליס שלה (כולל כרנכ, דיר אל-בחרי, דיר אל-מדינה, מדינת האבו, מקדש לוקסור, פסלי הענק של ממנון, עמק המלכים, עמק המלכות, ורעמסאום) • קהיר ההיסטורית • אזור סנטה קתרינה • ואדי אל-חיתאן • המונומנטים הנוביים מאבו סימבל לפילה • ממפיס והנקרופוליס שלה - שדות הפירמידות ממתחם הפירמידות בגיזה (הכולל את הספינקס הגדול והפירמידות של ח'ופו, חעפרע ומנכאור) עד דחשור (כולל מזע'ונה) • המקדשים הפרעוניים במצרים העליונה מהתקופה התלמיית והרומית (קום אומבו, דנדרה, אדפו ואיסנא) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12451340g (data)
* SUDOC: 033669376

 |
**מוֹרִיס דוֹנֵה** (בצרפתית: **Maurice Donnay**;‏ 12 באוקטובר 1859 – 31 במרץ 1945) היה מחזאי צרפתי.

קורות חייו
----------

דונה נולד בפריז למשפחה מן המעמד הבינוני. אביו היה מהנדס מסילות ברזל בצפון צרפת ומוריס התכונן ללכת בדרכו של אביו. ב-1882 נכנס לבית הספר המרכזי להנדסה בפריז ומשסיים את חוק לימודיו עבד כמהנדס מטאלורגיה. אולם, עד מהרה עזב את תפקידו זה כדי להתמסר לספרות – מה שגרם למשפחתו צער רב.

ב-1891 כתב בשיתוף עם אלפונס אלה שירים עבור הקברט Le Chat Noir ("החתול השחור") במונמארטר ואחרי כן פנה לתיאטרון. ב-1892 הוצגה בקומדי פראנסז בפריז הקומדיה הראשונה שלו, "ליסיסטרטה", שאותה כתב בהשפעת אריסטופאנס היווני. בקומדיה זו בארבע מערכות שיחקה בתפקיד ראשי השחקנית רז'אן.

הייתה זו תחילתה של קריירה ארוכה שבה זכה להצלחה מרובה בעיקר במחזה "הנאהבים" (1895) הנחשב ליצירת המופת שלו, וכמו כן במחזות "שותפים לדבר עבירה" (1895), "הנוגה והקודרת" (1897) ו-"ז'ורז'ט למנייה" (1898). אלה היו אחדים ממחזותיו הראשונים שזכו לכינוי "תיאטרון האהבה". בנוסף על השחקנית רז'אן גם השחקנית ססיל סורל והשחקן לוסיאן גיטרי מילאו תפקידים ראשיים במחזותיו.

מחזות כגון "השיבה לירושלים" (1903), "ציפורים נודדות" (1904) ו-"הצופות" (1913) מטפלים בבעיות חברתיות, ואילו מחזות מאוחרים יותר שלו כמו "ציד האדם" (1919) ו-"החזרה" (1924) עוסקים בבעיותיה של צרפת שלאחר מלחמת העולם הראשונה. בין יצירותיו נכללות גם יצירות אוטוביוגרפיות ובהן "היומן שלי" (1919–1930).

דונה כתב את הדיאלוגים שלו בשפה מדוברת וללא כל דברי מליצה. מחזותיו רצופים ברעיונות מתקדמים בדבר היחסים בין שני המינים וחושפים את המחשבות העומדות מאחרי קשרי האהבה. הם עוסקים באהבה, בבגידה ובנשים שתעלולי האהבה שלהן רצופים בשקרים. מחזות אחרים עוסקים בבעיות חברתיות, במנהגים ובהיסטוריה של תקופתו.

הסופר ז'ול רנאר כתב ביומנו: "מוריס דונה ניחן בגאוניות מקסימה. ביצירותיו קיימת תמיד אווירה של מתחיל, ומעולם לא נתפס לגאווה שבהצלחה ואפילו לא לצער שבחוסר הצלחה." הזמרת איווט גיבר כתבה על אודותיו: "המחזאי מוריס דונה היה עליז ממש כמו הקומדיות שלו. לעולם אין אנו פוגשים בו אלא כשהוא מלא שמחה היוצאת מפיו בצורת מילים מגוחכות ועמוקות כאחד. הוא היה מונמארטר, הוא היה פריז, הוא היה מקסים."

ב-14 בפברואר 1907 נבחר דונה לחבר האקדמיה הצרפתית במקומו של ההיסטוריון אלבר סורל. מחזותיו פורסמו בשמונה כרכים בשנים 1908–1926.

דונה מת בפריז ב-1945.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מוריס דונה** |
| ויקישיתוף תמונות ומדיה בוויקישיתוף: **מוריס דונה** |

* מוריס דונה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274573705171
* BNE: XX1252979
* BnF: cb12404587c (data)
* CANTIC: a11396842
* GND: 14035770X
* ISNI: 0000 0001 1022 8218
* LCCN: n83013314
* The Léonore id LH//789/38 is not valid.
* MusicBrainz: 8db3cc0f-b535-412b-8db1-f5447d632659
* NKC: xx0005525
* NLG: 116745
* NTA: 074065572
* SELIBR: 49578
* SNAC: w64j113q
* SUDOC: 033149909
* VcBA: 495/326898
* VIAF: 24687571
* WorldCat: lccn-n83013314

 |
**מיראז' 4000** (בצרפתית: **Dassault Mirage 4000**, לעיתים כונה Super Mirage 4000) היה אבטיפוס של מטוס קרב דו-מנועי מתוצרת חברת דאסו תעופה הצרפתית, שפיתחו החל בשנת 1975 ממטוס הקרב מיראז' 2000. המטוס לא הועבר לייצור סדרתי מאחר שחיל האוויר הצרפתי או חילות אוויר אחרים לא היו מעוניינים ברכישתו.

תיאור
-----

מטוס המיראז' 4000 היה גדול וכבד באופן משמעותי מן המיראז' 2000. המטוס צויד בשני מנועי טורבו מניפה סנאקמה אטר M53-5-2. בנוסף, היו למיראז' 4000 כנפוני קאנארד מעל כונסי האוויר. כנף הדלתא של המטוס הייתה דומה לזו של המיראז' 2000, וגם כונסי האוויר והמבנה הכללי היו דומים. המטוס היה בגודל דומה לזה של F-15, והיה בעל יכולות מצוינות כמיירט לטווח ארוך וכמטוס תקיפה בגובה נמוך. המטוס צויד בשני תותחי 30 מ"מ, והיה יכול לשאת כ-8 טון חימוש על גבי 11 נקודות נשיאה תחת הגוף והכנפיים, וקיבולת הדלק שבו איפשרה תקיפה בטווח ארוך. המטוס נבנה בחלקו מחומרים מרוכבים. בדומה למיראז' 2000, נשלט המטוס באמצעות מערכת טוס-על-חוט. תא הטייס נבנה כתא טייס אנלוגי, והיה מצויד בתצוגה עילית. במהלך הפיתוח, נשקלה התקנתו של מכ"ם חזק יותר מזה שהיה מותקן במיראז' 2000, אך מכ"ם כזה לא הותקן בסופו של דבר. 

על התכנון לבניית המטוס הוכרז לראשונה בשנת 1975, והמטרה המוצהרת הייתה לייצר מטוס קרב שיוכל להתחרות במטוס הקרב F-15 איגל. דגם של המטוס (מוק-אפ) הוצג בשנת 1977, והטיסה הראשונה התקיימה ב-9 במרץ 1979. המטוס הוצג לראשונה בסלון האווירי בפארנבורו בשנת 1980. פיתוח המטוס נעשה מכספי היצרנית, וחברת דאסו קיוותה לעניין מדינות במזרח התיכון, במיוחד סעודיה ועיראק, ברכישתו. החברה קיוותה אף למכור את המטוס לחיל האוויר הצרפתי, כמחליף למטוסי המיראז' 4 שהחלו מתיישנים. ואולם, בשנת 1981 רכשה סעודיה מטוסי F-15 מארצות הברית ולא הייתה מעוניינת במטוס. עיראק הייתה שקועה במלחמה עם איראן, ולא הייתה מסוגלת לעמוד בתשלומים עבור המטוס, ואילו חיל האוויר הצרפתי בחר להתמקד בשדרוג מטוסי המיראז' 2000. בעקבות זאת נותרה דאסו ללא קונה למטוס. בשנת 1985 התעורר מחדש העניין הסעודי במטוס, והחברה שיפצה את אב הטיפוס היחיד שנבנה ואף צבעה אותו בסכימת צביעה מדברית, אך גם עסקה זו לא יצאה אל הפועל. בשלב זה כבר הייתה דאסו עסוקה בפיתוח מטוס הקרב ראפאל, ופרויקט מיראז' 4000 נזנח. רבים מן הלקחים שנלמדו בפיתוח המטוס הוטמעו במטוס הראפאל. 

אב הטיפוס מוצג היום במוזיאון האוויר והחלל (Musée de l'Air et de l'Espace) בפריז.

ראו גם
------

* מיראז' 2000
* מיראז' (משפחת מטוסים)
* דאסו תעופה

קישורים חיצוניים
----------------

ויקישיתוף מדיה וקבצים בנושא **מיראז' 4000** בוויקישיתוף
* ניצן סדן, הלביא של צרפת: מי חיסל את מלך המיראז'ים?, באתר כלכליסט, 9 באוקטובר 2021
* Dassault Mirage 4000. *Virtual Aircraft Museum*
* Mirage 4000, Dassault-Breguet, מאת Alex Stoll, אתר fighter-planes.com

הערות שוליים
------------

1. ↑  על פי אתר vectorsite, מאת Greg Goebel.
2. ↑  על פי Goebel, שם.
**מיסטר** (**Mystère**) הוא אחד מארבע מופעי קרקס השמש המוצגים בלאס וגאס שבנבדה שבארצות הברית, והראשון מביניהם שהחל להציג בעיר. המופע מציג דרך קבע במלון אי המטמון. המופע הוצג לראשונה ב-25 בדצמבר 1993 ומאז הוא אחד המופעים המוצלחים והידועים המוצגים בעיר בשל סגנונו הייחודי. המופע מהווה שילוב בין אומנויות הקרקס (אקרובטיקה וליצנות), ריקוד מודרני, בלט, אופרה, מוזיקת העולם וקומדיה.

היסטוריה
--------

הרעיון להפקת המופע החל בשנת 1990 כאשר מלון סיזרס פאלאס ביקש מקרקס השמש שיפיק עבורו מופע המבוסס על המיתולוגיה היוונית והמיתולוגיה הרומאית. המופע שהופק היה נועז מידי עבור המלון, ושונה מאוד ממופעים אחרים שהוצגו בלאס וגאס (שהיו בסגנון הפולי ברז'ר) ורק שלוש שנים מאוחר יותר הסכים מלון אי המטמון להציג את המופע באופן קבוע, בעקבות הצלחת מופע הקסמים של זיגפריד ורוי אשר גם הוא היה שונה מהמופעים המקובלים בעיר.

המופע
-----

המופע כולל אקרובטיקה, "מקלות סיניים", טרמפולינה, וכן קפיצות באנג'י - המופע הראשון בעולם שכלל קפיצות מסוג זה. כמו כן כולל המופע קטעי מוזיקה ושירה מקוריים וכן הופעות קומיות של ליצנים המוגלמים על ידי האב ובנו - בריין וניקולס דיוהרסט, והתינוק הענקי המגולם על ידי פרנסואה דופווי.

המופע זכה להצלחה מרובה, והוא נחשב לאחד ממופעי הקרקס הטובים בעולם אם לא הטוב שבהם.

### תיאור המופע

המופע מתחיל בהופעה קומית של ליצן שנועדה להכניס את הקהל לאווירה קומית. הליצן תוקף את הקהל בפופ קורן, מתנהג כמו סדרן ומוביל את הצופים למושביהם (לרוב למושבים לא נכונים). הליצן מופיע בהמשך המופע - לרוב בסצנות בהם הוא מתווכח עם מנהל הזירה בין הופעות האקרובטים. ליצן נוסף הלבוש כתינוק ענק משמש אף הוא כאתנחתא קומית במהלך המופע. 

בדומה לשאר מופעי קרקס השמש, גם במופע זה המוזיקה מבוצעת על ידי להקה ברקע הבמה, ושתי זמרות מלוות את המופע. שפת השירים היא שפה דמיונית (ג'יבריש). 

סצנות המופע כוללות הופעה של אקרובטים על טרפז, קפיצות באנג'י, הופעה של מקלות סיניים, טרמפולינה, לוח קוראני והופעה של טייקו המהווה את אחד משיאי המופע, ואחד הקטעים הפופולריים ביותר במופע.

אורכו של המופע הוא כ-95 דקות (לרבות הפרולוג המבוצע על ידי הליצן - הסדרן)

הפסקול
------

הפסקול של מופע זה נחשב לפסקול הפופולרי מבין מופעי קרקס השמש. פס זה הופץ הן בהקלטה באולפן משנת 1994 (בדומה ליתר הפסקולים של המופעים שהוקלטו באולפן) והן בהקלטה של מופע חי משנת 1996. מופע זה הוא היחיד מבין מופעי קרקס השמש שהופץ גם בהקלטה חיה.

קישורים חיצוניים
----------------

ויקישיתוף מדיה וקבצים בנושא **מיסטר** בוויקישיתוף
* אתר האינטרנט הרשמי של מיסטר
**אוסקיל** (באוקראינית: **Оскiл**) או **אוסקול** (ברוסית: **Оскол**) הוא נהר בדרום ברוסיה ובאוקראינה. הוא נובע בערך בין קורסק לוורונז' וזורם דרומה כדי להתחבר לנהר סוורסקי דונץ שזורם דרום מזרחה כדי להתחבר לנהר הדון. אורכו 472 ק"מ, עם אגן ניקוז של 14,800 קמ"ר.

אגם מלאכותי, מאגר אוסקיל (Oskil Reservoir,‏ Оскільське водосховище), נוצר בשנת 1958 כדי לסייע בהגנה מפני הצפות וכמקור חשמל.

גאוגרפיה
--------

מקורותיו של הנהר בגבעות במרכז החלק האירופאי של רוסיה, והוא זורם דרך מחוזות קורסק ובלגרוד ברוסיה, ודרך החלק המזרחי של מחוז חרקוב באוקראינה, שם הוא מתחבר לנהר סוורסקי דונץ. רוחבו 30–40 מ' ועומקו 2.5-3 מ' (עומק מרבי כ-10 מ'). מי הנהר ניזונים בעיקר מגשם ושלג. הנהר קופא בסוף נובמבר ומפשיר באמצע מרץ. העיר הקרובה ביותר למקורות הנהר היא סטארי אוסקול, והעיר הגדולה ביותר השוכנת בגדות הנהר קופיאנסק.

הידרומטריה
----------

זרימת האוסקול נצפתה במשך 49 שנים (במהלך השנים 1924–1985) בקופיאנסק, הממוקמת פחות או יותר 70 קילומטרים במעלה הזרם ממפגשו עם נהר סוורסקי דונץ. באזור היה סכר המשפיע על הזרימה.

בקופיאנסק, הזרימה השנתית הממוצעת שנצפה במהלך תקופה זו הייתה 38.4 מטר מעוקב לשנייה עבור שטח פנים של 12,700 קמ"ר, או פחות או יותר 85% משטח ההיקוות כולו.

האוסקול הוא נהר כמעט תמיד שופע אין עומקו משתנה. יש לו שתי עונות נפרדות. הזרימה בנהר גבוהה יותר בחודשים מרץ ואפריל (ממוצע חודשי של 86 ו-151 מטר מעוקב לשנייה) והם תואמים את ההפשרה. ממאי, זרימת הנהר יורדת בחדות, מה שמוביל במהירות לעונת המים הנמוכים שמתקיימת מיוני עד ינואר כולל.

הזרימה החודשית הממוצעת שנצפתה באוגוסט (מינימום מים נמוך) מגיעה ל-15.4 מטר מעוקב לשנייה, כלומר פחות או יותר 10% מהזרימה הממוצעת לחודש אפריל (הזרימה המרבית במהלך השנה). במהלך תקופת התצפית של 49 שנים, הזרימה החודשית המינימלית הייתה 4.89 מטר מעוקב לשנייה (באוגוסט 1930), בעוד שהזרימה החודשית המקסימלית הסתכמה ב-510 מטר מעוקב לשנייה (אפריל 1929).

ראו גם
------

* סוורסקי דונץ
* דון (נהר)

קישורים חיצוניים
----------------

ויקישיתוף מדיה וקבצים בנושא **אוסקיל** בוויקישיתוף

הערות שוליים
------------

1. ↑  Государственный водный реестр: река Оскол, textual.ru
2. ↑  Central Russian Upland | region, Russia | Britannica, www.britannica.com (באנגלית)
3. ↑  Oskil River, www.encyclopediaofukraine.com
4. ↑
**הר ריסר-לארסן** או **הר רייסר-לארסן** (באנגלית: **Mount Riiser-Larsen**) הוא הר בולט בקצה הצפון-מערבי של הרי טולה בצד המזרחי של מפרץ אמונדסן בארץ אנדרבי שבאנטארקטיקה. 

גובהו של ההר 870 מטרים מעל פני הים.

היסטוריה
--------

### גילוי ההר

ההר התגלה ב-14 בינואר או ב-15 בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון. קבוצת מחקר של משלחת הסקר, בפיקודו של פיליפ לו (Phillip Law) הגיעה אל ההר ב-14 בפברואר 1958.

### מקור השם

שמו של ההר ניתן לו בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה, שחקרה את האזור בפיקודו של דאגלס מוסון.

מוסון קרא להר על שמו של קפטן היילמאר ריסר-לארסן, שהיה מנהיג המשלחת הנורווגית שחקרה את האזור בספינה *נורווגיה* (*Norvegia*) באותה שנה.

לקריאה נוספת
------------

• United States. Defense Mapping Agency. Hydrographic Center, **Sailing Directions for Antarctica: Includes Islands South of Latitude 60.̊**, P 248
• Itoyuki Nishioka, Naoto Ishikawa, and Minoru Funaki, **Magnetic fabric analysis of deformed rocks in the Riiser-Larsen Main Shear Zone, East Antarctica**, Polar Geosci. 18, 1525, 2005
• National Science Foundation, **Antarctic Journal of the United States, Volumes 14-15**, P 47

קישורים חיצוניים
----------------

* הר ריסר לארסן באתר הסקר הגאולוגי של ארצות הברית
* הר ריסר לארסן באתר הגאזט האנטארקטי של ממשלת אוסטרליה
* הר ריסר-לארסן באתר הגאזט האנטארקטי המשווה SCAR של ממשלת אוסטרליה
* מפה גאולוגית של אזור הר ריסר-לארסן

הערות שוליים
------------

1. 1 2 3 4  מידע גאוגרפי והיסטורי
2. 1 2 3 4 5  מידע היסטורי על גילוי ההר ומקור שמו

| הרי טולה |
| --- |
| הרים | אולדפילד • בונד • בסט • ברטלט • דגרפלדט • דנהאם • דאנג'י • הארדי • הארווי • המפסון • מוריסון • מילר • סוקק • סטורר • פורטאוס • פיתגורס • קייזר • קינג • רודס • ריידר • ריסר-לארסן | תצלום לוויין של ארץ אנדרבי |
| רכסי הרים | פיקוק |
| נונאטאקים | הארווי |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 248715506
* WorldCat (עם VIAF): 248715506

 |
**Undertow** (אנדרטאו) הוא אלבום הבכורה משנת 1993 של להקת טול, בתקופה בה הגראנג' היה בשיאו והחלו להתפתח שירי פופ פאנק המתאימים לרדיו, אנדרטאו עזר למטאל ולפרוג להתבלט כסגנון מוזיקה ובכך איפשר ללהקות בעלות סגנון דומה לפרוץ לתודעת הציבור. האלבום הוכרז כפלטינה כפולה על ידי ארגון תעשיית ההקלטות של אמריקה (RIAA) ב-14 במאי 2001.

הקלטות
------

האלבום הוקלט בין אוקטובר לדצמבר 1992 בגראנד מאסטר סטודיוז בהוליווד, קליפורניה, על ידי סילביה מאסי.

מוזיקה
------

באלבום יש רצועה נסתרת שנקראת "Disgustipated", שבה באים לידי ביטוי התעניינות הלהקה במוזיקה ניסיונית, שימושם בסאטירה וכוונתם לאתגר את אוזני המאזין, לצאת מהתפיסה של מה שעד עתה החשיב כמוזיקה. הרצועה הושמה כשיר מספר 69 בתקליטור - כמשחק עם יכולות ההקלטה על תקליטורים, בזמן שחרורו. הרצועה מתחילה בהספד, ממשיכה לצלילים עיליים סאטיריים הנוגעים לדת ונגמרת ב"קצירת גזרים" (חלק ממילות הרצועה), ולבסוף שוככת אל תוך צליל של צרצרים. הרעיון להקלטת השיר נבע מערב בפאלאדיום בלוס אנג'לס, בזמן הופעה נגד ניסויים בבעלי חיים ש"טול מצאו את עצמם חלק ממנה".

עטיפת האלבום
------------

העטיפה המצונזרת
עטיפת האלבום עוצבה על ידי הגיטריסט אדם ג'ונס. תמונות בתוך האלבום של אישה שמנה עירומה החובקת גבר רזה עירום וחברי הלהקה עם סיכות בצידי ראשם עוררו מחלוקות אשר גרמו לכך שהאלבום הורד ממדפי חנויות כגון קיימארט ווולמארט. תגובת הלהקה הייתה לשחרר אלבום בגרסה שונה, אשר מציגה ברקוד גדול על רקע לבן. בגרסה זו צורף פתק מהלהקה (ראו תמונה).

הפתק הנוסף לגרסה המצונזרתהמסר על תמונות הלהקה הוא "Trust me trust me trust me trust me trust me I just want to start this over say you won't go this is love i'll make weapons out of my imperfections lay back and let me show you another way only this one holy medium brings me peace of mind cleanse and purge me in the water twice as loud as reason euphoria I've been far too sympathetic no one told you to come I hope it sucks you down life feeds on life this is necessarry." הקטע מכיל חלקי משפטים ממילות השירים באלבום.

השירים באלבום
-------------

1. "Intolerance" – 4:53

2. "Prison Sex" – 4:56

3. "Sober" - 5:06

4. "Bottom" - 7:13 (Tool/Henry Rollins)

5. "Crawl Away" - 5:29

6. "Swamp Song" - 5:31

7. "Undertow" - 5:21

8. "4°" - 6:02

9. "Flood" - 7:45

69. "Disgustipated" - 15:47

משתתפי האלבום
-------------

* מיינארד ג'יימס קינן - שירה
* אדם ג'ונס - גיטרה
* פול דאמור - גיטרה בס
* דני קארי - תופים

### משתתפים נוספים

* הנרי רולינגס - שירה ב"Buttom"
* סטאטיק - תכנות ב"Disgustipated"
* סילביה מאסי - פיתוח האלבום ועיבוד ב"Disgustipated"
* רון סט. גרמיין - עיבוד

קישורים חיצוניים
----------------

* אתר האינטרנט הרשמי של Undertow
* YouTube Undertow באתר YouTube

* MusicBrainz Undertow באתר MusicBrainz

* Discogs Undertow באתר Discogs

* AllMusic Undertow באתר AllMusic
* האלבום בלאסט.פמ
* טולשד

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: b067cde8-f3a7-394a-b8e7-640ca744f2e4

 |
דגל חרונינגן
**דגל חרונינגן** (בהולנדית: **Vlag van Groningen**) הוא דגל מחוז חרונינגן, שבהולנד.

תיאור הדגל
----------

יחס הדגל הוא 2:3 רוחב:אורך (בהתאמה); זהה ליחס דגל הולנד. במרכז הדגל צלב לבן שרוחבו 1/3 מגובה הדגל; במרכז הצלב הלבן צלב ירוק (לכל אורכו ורוחבו של הצלב הלבן) שרוחבו 1/9 מגובה הדגל.

צבעו של הרביע הימני התחתון והשמאלי העליון הוא אדום. צבעו של הרביע השמאלי התחתון והימני העליון הוא כחול (הצלב מפריד בין הרביעים).

הדגל מבוסס על דגלה של העיירה חרונינגן ועל שלט האצולה של אזור אומלאנדן. הצבעים אדום, לבן וכחול נגזרים משלט האצולה של אוממלנדן, והלבן והירוק מוצגים בדגל העיר חרונינגן. צבעי העיירה נמצאים במרכז הדגל כדי לייצג את המיקום המרכזי של העיר חרונינגן, שהיא בירת המחוז.

היסטוריה
--------

בשנת 1913 הציע ואן דר לארס (Van der Laars) להשתמש בדגל עבור מחוז חרונינגן. הצעתו הייתה דגל שהתבסס על דגל אוממלנדן. הפס הכחול במרכז השתנה לירוק הדגל מהעיר חרונינגן. הוא יצר שתי הצעות נוספות בהן השתמש בצבעי שלט האצולה של מחוז חרונינגן.

|  |  |  |  |  |
| --- | --- | --- | --- | --- |
|  דגל אומללנדן |  דגל העיר חרונינגן |  הצעה 1 |  הצעה 2 |  הצעה 3 |

את העיצוב הנוכחי של הדגל עיצב יאן טויין (Jan Tuin), חבר מועצת המחוז, ולימים ראש עיריית חרונינגן. העיצוב התקבל רשמית ב־17 בפברואר 1950 על ידי מועצת המחוז, וההחלטה פורסמה רשמית שישה ימים לאחר מכן (ב-23 בפברואר 1950) בגאזט הרשמי (ה-Provinciaal Blad" nr. 18, 1950).

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **דגל חרונינגן** |

* חלדרלנד, באתר דגלי העולם (באנגלית)

הערות שוליים
------------

1. 1 2 3 4  משמעות צבעי הדגל
2. 1 2 3  מידע היסטורי

| דגלי ממלכת ארצות השפלה |
| --- |
| בית המלוכה ההולנדי | דגלי בית המלוכה ההולנדי |  |
| מדינות הממלכה | הולנד • ארובה • סנט מארטן • קוראסאו |
| מחוזות הולנד | אוברייסל • אוטרכט • דרום הולנד • דרנתה • זיילנד • חלדרלנד • חרונינגן • לימבורג • פלבולנד • פריסלנד • צפון בראבנט • צפון הולנד |
| הולנד הקריבית (טריטוריות מעבר לים) | בונייר • סאבא • סנט אוסטתיוס |
| ערים בהולנד | אמסטרדם • וירט • מאסטריכט • סכוונינגן • רוטרדם |
| דגלים היסטוריים | איי הודו המזרחיים ההולנדיים • האנטילים ההולנדיים • גינאה החדשה ההולנדית • חברת הודו המזרחית ההולנדית • סורינם ההולנדית |
**הווארד שולץ** (באנגלית: **Howard Schultz**; נולד ב-19 ביולי 1953) הוא איש עסקים יהודי-אמריקאי, כיהן כמנכ"ל ויו"ר רשת בתי הקפה סטארבקס.

קורות חיים
----------

שולץ נולד וגדל בשיכון בברוקלין שבניו יורק, בן למשפחה יהודית ענייה. אביו, פרד, היה חייל משוחרר ונהג משאית ללא השכלה, ואמו איילין עקרת בית. בזכות הצטיינותו בספורט קיבל מלגת לימודים לקולג' וסיים תואר ראשון בתקשורת באוניברסיטת צפון מישיגן ב-1975.

לאחר הלימודים עבד כסוכן מכירות בחברת זירוקס ובהמשך בחברת כלי הבית האמארפלסט (Hammarplast). הוא זיהה את חברת סטארבקס מסיאטל שהזמינה כמויות גדולות של מכונות קפה ביחס לגודלה, שהתבררה כחברה המתמקדת במכירת פולי קפה בחמישה סניפים, שולץ הצטרף אליה כסוכן מכירות. הוא ניסה לשכנע את בעלי החברה לפתוח בתי קפה, וכשלא הצליח בכך עזב את החברה. הוא הקים ב-1985 בית קפה בשם "Il Giornale" ולאחר שנתיים רכש את סטארבקס. תוך מספר שנים הפכה החברה בהנהלתו לרשת בתי הקפה הגדולה בעולם. בדצמבר 2016 הודיע כי יעזוב את תפקיד המנכ"ל באפריל 2017 וימשיך לכהן כיו"ר החברה. ביוני 2018 הודיע על התפטרותו מתפקיד היו"ר.

בשנים 2001–2006 היה שולץ בעל השליטה בקבוצות הכדורסל סיאטל סופרסוניקס מליגת ה-NBA ושל סיאטל סטורם מליגת ה-WNBA.

שולץ הקים את חברת ההשקעות מוורון (Maveron), דרכה הוא מחזיק במניות חברות כגון גרופון, אי ביי ופינקברי. הונו הוערך על ידי פורבס בכ-2.9 מיליארד דולר. הוא חבר המפלגה הדמוקרטית והוזכר כמועמד אפשרי מטעמה לקראת הבחירות לנשיאות ארצות הברית 2020. בינואר 2019 הודיע כי בכוונתו להתמודד כמועמד עצמאי, אך לאחר בחירתו של ג'ו ביידן הודיע כי לא יתמודד לנשיאות.

שולץ נשוי לשרי ואב לשלושה.

קישורים חיצוניים
----------------

ויקישיתוף מדיה וקבצים בנושא **הווארד שולץ** בוויקישיתוף
* 

* אתר האינטרנט הרשמי של הווארד שולץ
* הווארד שולץ, ברשת החברתית פייסבוק

* הווארד שולץ, ברשת החברתית טוויטר
* הווארד שולץ, באתר אנציקלופדיה בריטניקה (באנגלית)
* איך הווארד שולץ בנה את אימפריית סטארבקס, פרופיל יזמי באתר ״טייקון״
* פז חסדאי‏, מעושרים: קופי להמונים, באתר וואלה!‏, 20 בינואר 2014
* ורד שרון-ריבלין, ‏הווארד שולץ, סטארבקס - יהודי חם, באתר גלובס, 16 בינואר 2002
* הווארד שולץ באתר פורבס
* Starbucks' Howard Schultz on how he became coffee king, דיילי מירור, 5 באוגוסט 2010
* Howard Schultz: America Deserves a Servant Leader, הניו יורק טיימס, 6 באוגוסט 2015

הערות שוליים
------------

1. ↑  Emily Birnbaum (27 בינואר 2019). "Howard Schultz makes Twitter debut amid 2020 speculation". *The Hill*. נבדק ב-27 בינואר 2019. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267860205171
* BNE: XX1576081
* BnF: cb16544722w (data)
* GND: 107192656X
* ISNI: 0000 0001 1649 9529
* LCCN: no97052539
* NDL: 00681622
* NKC: pna2015854476
* NLK: KAC201105347
* NTA: 239898559
* SUDOC: 153500387
* VIAF: 57474240
* WorldCat: lccn-no97052539

 |
**אלקטרון וולט** (**eV**) הוא יחידת מידה של אנרגיה. אלקטרון וולט אחד שווה לאנרגיה שמקבל אלקטרון חופשי כאשר הוא עובר מפל מתחים של וולט אחד. אלקטרון וולט אחד שווה ‎1.6021766208×10-19 J‎. במונחי מסה, לפי שקילות המסה והאנרגיה, אלקטרון וולט אחד שווה ‎1.782661907×10-36 kg‎.

יחידות של אלקטרון וולט משמשות לעיתים קרובות למדידה של אנרגיות ומסות של עצמים זעירים, כגון חלקיקים יסודיים, האדרונים, גרעינים, אטומים ולעיתים רחוקות יותר, מולקולות. כך, לדוגמה, מסת המנוחה של החלקיק המסיבי בעל המסה הנמוכה ביותר, הניוטרינו, היא כ-0.12 אלקטרון וולט (סכום שלושת הטעמים). מסת המנוחה של החלקיק היסודי בעל המסה הגבוהה ביותר, קוארק עליון, היא כ-172,440,000,000 אלקטרון וולט, או 172.44 ג'יגה אלקטרון וולט (GeV). מסת המנוחה של אלקטרון היא 510.9989461 קילו אלקטרון וולט (keV) וזו של פרוטון היא 938.2720813 מגה אלקטרון וולט (MeV).

כאשר יחידות אלקטרון וולט משמשות למדידת מסה, היחידה אינה אלקטרון וולט לבדו, אלא eV/c2, כלומר, אלקטרון וולט חלקי מהירות האור בריבוע. זאת, בהתאם למשוואה E=mc2. אולם, בדרך כלל, ה-c2 מושמט, מכיוון שמהירות האור היא קבועה. הלכה למעשה, מניחים כי c=1.

המרה טבעית
----------

עקב השקילות של יחידות פלאנק, ניתן להמיר גודל נתון של אנרגיה לגודל מסוים של טמפרטורה, תדר, אורך או זמן.

במונחי טמפרטורה, אלקטרון וולט אחד שווה 11,604.5221 קלווין. זאת, לפי קבוע בולצמן והמשוואה E = kBT.

במונחי תדר, אלקטרון וולט אחד שווה 241,798,926,250,375 הרץ או כ-241.8 THz, בערך פי 2.4 מיליון מהתדר של תחנת רדיו המשדרת ב-100 MHz.

במונחי אורך, הרי בהתאם למהירות האור, אלקטרון וולט אחד שווה ‎1.23984197386209×10-6‎ מטר, כלומר, כ-1.24 מיקרון. זה הוא אורך הגל של חלקיק שהמסה שלו (או האנרגיה שלו, במקרה של חלקיק חסר מסה) היא 1 eV.

במונחי זמן, אלקטרון וולט אחד שווה ‎4.135667662×10-15‎ שניות. זה ההפרש בין שיאי גל סמוכים בגל החומר של חלקיק שמסתו היא 1 eV.

דוגמאות
-------

|  |  |
| --- | --- |
| **הגודל הנמדד** | **האנרגיה** |
| אנרגיית הפוטון של שידור רדיו בתדר 100 MHz | 0.0000004135667662 eV |
| האנרגיה הקינטית הממוצעת למולקולה באוויר בטמפרטורה של 25 מעלות צלזיוס | ~ 0.026 eV |
| אנרגיית הפוטון של אור נראה | 1.654 - 3.263 eV |
| אנרגיית היינון הראשונה של מימן | ~ 13.6 eV |
| מסת אלקטרון | 510,998.9461 eV |
| האנרגיה המשתחררת בעת התפרקות אטום של אורניום-235 | 202,790,000 eV |
| מסת פרוטון | 938,272,081.3 eV |
| מסת בוזון היגס | ~ 125,000,000,000 eV |
| האנרגיה הכוללת המקסימלית בהתנגשויות ב-LHC ב-2016 | 13,000,000,000,000 eV |
| האנרגיה הרבה ביותר שנצפתה עבור חלקיק כלשהו (קרינת גמא) |  1,400,000,000,000,000 eV |

ראו גם
------

* יחידות מידה לאנרגיה

קישורים חיצוניים
----------------

* אלקטרון וולט, באתר אנציקלופדיה בריטניקה (באנגלית)

הערות שוליים
------------

1. ↑  "CODATA Value: electron volt-joule relationship". NIST. 25 ביוני 2015. נבדק ב-28 במרץ 2017. `{{cite web}}`:  (עזרה)
2. ↑  "CODATA Value: electron volt-kilogram relationship". NIST. 25 ביוני 2015. נבדק ב-28 במרץ 2017. `{{cite web}}`:  (עזרה)
3. ↑  Record-breaking light has more than a quadrillion electron volts of energy, Science News, ‏2021-05-21 (ב־American English)

| מיזמי קרן ויקימדיה |
| --- |
| ויקימילון ערך מילוני בוויקימילון: **אלקטרון וולט** |